M-69

M-69 (ka Type 69 RPG) on 1969. aastal Hiina Rahvavabariigi poolt kasutusele võetud granaadiheitja. Sisuliselt on tegemist granaadiheitja RPG-7 prototüübiga, millele on tehtud teataval määral muudatusi. Granaadiheitja M-69 on universaalne jalaväejao relv, millega olenevalt kasutatavast laskemoonast on võimalik hävitada vastase soomustehnikat, õhusihtmärke, elavjõudu ja valgustada öösel maastikku. Efektiivne laskekaugus: mehaanilise sihikuga 150–200 m optilise sihikuga 200–300 m kildgranaat >1700 m kumulatiivkildgranaat >1800 m Lahinguline laskekiirus: 3–4 l/min Mass ilma optilise sihikuta: 5,6 (5,7) kg Kumulatiivgranaadi 84–40 A mass: 1,80 kg Kumulatiivkildgranaadi tüüp 69 mass: 2,25 kg Granaadi algkiirus: 120 m/s Soomustläbitavus: 110–180 mm Raua kaliiber: 40 mm Granaadiheitja kogupikkus: 910 mm Ohutsoon granaadiheitja taga: 30 m Optilise sihiku suurendus: 3 korda Optilise sihiku sihikuline laskeulatus: 100–500 m Päästikule vajutamisel annab lööknõel löögi süütekapslile, mis plahvatades süütab heitelaengu. Heitelaengu põlemisel tekivad gaasid, mis paiskavad granaadi granaadiheitja rauast välja kiirusega 120–140 m/s. Pärast granaadi rauast väljumist avanevad stabilisaatorid, granaadi sütik liigub lahinguasendisse ning granaadiheiturile ohutul kaugusel (15 m) hakkab tööle granaadi reaktiivmootor. Granaadi lennukiirus tõuseb kuni 300 m/s. Kui granaat tabab sihtmärki, tekitab piesoelektriline sütik elektriimpulsi, mis paneb plahvatama detonaatori ning see omakorda lõhkab kumulatiivlaengu. Lõhkelaengu plahvatus tekitab kumulatiivlehtri abil kumulatiivjoa, mis läbistab takistuse. Takistuse läbimisel tekib gaaside mõjul ülerõhk, intensiivne valgus ja kuumus. Selle tagajärjel tekkinud mehaanilised purustused viivad tabatud soomuki või muu sihtmärgi rivist välja. Tankitõrjegranaadiheitjast tulistamisel tagasilööki ei teki, sest püssirohu põlemisgaasid väljuvad gaasilehtrist. Tulistatakse ülekaliibrilisi kumulatiivgranaate 84–40 A, 69–40 ja kildgranaate 69–40I. Kumulatiivgranaat läbistab soomust ja sellega on võimalik hävitada kõiki tänapäeva soomukeid, välja arvatud põhitanke. Kumulatiivgranaadid hävitavad vähemkindlustatud positsioone ja hooneid. Raudbetoon- ja kiviseintesse (näiteks kolmekordne tellissein) tekitab kumulatiivgranaat väikese, kuni 5 cm läbimõõduga augu. Kolmekordsesse tellisseina inimesele paraja läbipääsu tegemiseks on vaja vähemalt viit tabamust 1 m2 suurusega pinnale. Kui M-69 kumulatiivgranaat lõhkeb maapinnal, siis tekib plahvatuse tagajärjel maapinda väike auk ning eraldub vähesel arvul kilde. M-69 granaati on võimalik panna lõhkema ka nii, et see lendab vastu võrkaeda, mis on paigutatud positsioonide ette vähemalt 4 m kaugusele. Siis hajub kumulatiivjuga enne positsiooni. Granaadi lõhkamiseks piisab ka jämedamatest okstest, kuid paljud M-69 granaadid ei lõhke, kui tabavad sihtmärki vaid riivamisi.  Afganistan  Albaania  Alžeeria  Bangladesh  Eesti  Gruusia  Hiina  Iraan  Iraak  Kambodža  Läti  Leedu  Laos  Malta  Maroko  Myanmar  Omaan  Pakistan  Rumeenia  Sierra Leone  Sri Lanka  Tai  Vietnam "Type 69". nazarian.no. Originaali arhiivikoopia seisuga 22.09.2013. Vaadatud 27.03.2015. Tankitõrje granaadiheitja M-69 õpik. U. Aal, K. Tiitus, Kaitseministeerium, Tallinn, 2001 Staff Writer. "The Type 69 Rocket Propelled Grenade is nothing more than a copy of the globally popular Soviet-era RPG-7 series". http://www.militaryfactory.com//. Vaadatud 28.03.2015. {{netiviide}}: välislink kohas |väljaanne= (juhend) 40 mm tankitõrjegranaadiheitja M-69